**ISUZUKAMION Kupa**

**2023.05.20.-05.21.**

**Versenyutasítás**

A Versenyutasítás egy szabályában a [DP] jelölés azt jelenti, hogy a szabály megsértéséért járó büntetés, az óvási bizottság döntése alapján, a kizárásnál kisebb is lehet.

A Versenyutasítás egy szabályában a [NP] jelölés azt jelenti, hogy a szabály megsértéséért egy hajó nem óvhat.

1. **Versenyzőknek szóló közlemények**

A versenyzőknek szóló közleményeket a CatRec Katamarán Bázis szürke konténerének oldalán lévő hivatalos hirdetőtáblán jelenítik meg.

1. **A versenyutasítás módosításai**

A versenyutasítás módosításait a hatályba lépés napján 8:30 előtt függesztik ki.

1. **Parti jelzések**
	1. A parti jelzéseket a TNG Katamaránon található árbocra tűzik ki.
	2. Amikor az AP lobogót a parton tűzik ki a Versenyjelzések AP pontjában az „1 perc” „nem kevesebb, mint 30 percre” módosul.
2. **A futamok időbeosztása**
	1. A napi első futamok figyelmeztető jelzésének tervezett időpontja 20-án 11:55, míg 21-én 10:55.
	2. A rendezőség napi 4 futamot tervez és egy nap maximum 4 futam rendezhető.
3. **Osztálylobogók és rajtsorrend:**

|  |  |  |
| --- | --- | --- |
| F18,M3, HC16 | KAT LOBOGÓ | 00 perc |
| Nacra15 | Nacra15 OSZTÁLYLOBOGÓ | +5 perc |
| Flaar 18 | Flaar 18 OSZTÁLYLOBOGÓ | +10 perc |
|  |  |  |
|  |  |  |

 **A rajtsorrend és a rajtidők változhatnak!**

1. **Pályák és jelek**

Az 1. számú melléklet ábrái mutatják be a pályákat, a jelek elhagyásának sorrendjét és oldalát és a jelek leírását.

1. **Versenyterületek**

A versenyterület a Balatonalmádi előtti vízterület.

1. **Rajt**
	1. A hajók figyelmeztetése céljából, a versenynapok első futama előtt a rövidesen kezdődő futam vagy rajteljárás esetén legalább öt perccel a figyelmeztető jelzés előtt kitűzésre kerül a rajtvonalon a narancsszínű lobogó egy hangjellel.
	2. A rajtvonal a jobb oldali rajtjelen narancsszínű lobogót viselő árboc és a bal oldali rajtjel (piros-fekete bója) szél felőli oldala között lesz.
	3. Amely hajók figyelmeztető jelzését még nem adták, a többi futam rajteljárásának idejére nem lehetnek közelebb, mint 50 méter a rajtvonal bármely pontjától. [DP]
	4. Amely hajó a rajtjelzést követő 4 percen belül nem rajtol el, tárgyalás nélkül el nem rajtolt (DNS) hajóként kerül értékelésre. Ez módosítja az RRS A4 és A5 szabályokat.
2. **A következő szakasz módosítása**

A következő szakasz módosításakor a versenyrendezőség az eredeti jelet mozgatja.

1. **A** **cél**
	1. A célvonal a céljelen lévő kékszínű lobogót viselő árboc és szürke bója között lesz.
	2. A versenyzők a célba érésük után a lehető leggyorsabban hagyják el a célterületet és amennyiben lesz még futam, térjenek vissza a rajtterületre. A célterület a célvonal bármely pontjától mért 50 méteres távolság. [NP] [DP]
2. **Időkorlátozások és célidők**
	1. Időkorlátozás nincs.
	2. A tervezett futamhossz minden osztálynak 30 perc.
	3. Azon hajók, amelyek nem érnek célba az elsőnek a pályát végigvitorlázó és célba ért hajót követő 15 percen belül (M3 és HC16 osztályban 20 perc), tárgyalás nélkül DNF-ként kerülnek értékelésre. Ez módosítja az RRS 35., az A4 és az A5 szabályokat.

1. **Óvások és orvoslati kérelmek**
	1. Óvási űrlapok a versenyirodán kaphatók. Az óvásokat és az orvoslati vagy az ismételt megnyitásra vonatkozó kérelmeket oda kell benyújtani a megfelelő határidőn belül.
	2. Minden osztály részére, az óvási határidő a napi utolsó futam utolsó hajójának célba érési időpontját, vagy a napi versenyzés végét jelentő jelzés versenyrendezőség általi kitűzését követő 60 perc közül a későbbi.
	3. Az óvási határidőt követő 30 percnél nem később kifüggesztik a közleményeket, hogy tájékoztassák a versenyzőket azokról a tárgyalásokról, amelyeken felek, vagy amelyeken tanúként nevezték meg őket. A tárgyalásokat a kifüggesztett időponttól kezdve az óvási szobában tartják.
	4. A versenyrendezőség, a technikai bizottság, vagy az óvási bizottság óvásairól szóló közleményeket a hajók RRS 61.1(b) szabály szerinti értesítése céljából kifüggesztik.
	5. Kifüggesztik azoknak a hajóknak a listáját, amelyeket az RRS 42 szerint büntettek.
	6. Az utolsó ütemezett versenynapon egy, az óvási bizottság egy döntésére alapozott orvoslati kérelmet nem később, mint 30 perccel a döntés kifüggesztését követően kell benyújtani. Ez módosítja az RRS 62.2-t.
2. **Biztonsági előírások**

Amely hajó kiáll egy futamból, vagy nem indul azon, a lehető leghamarabb köteles értesíteni a versenyrendezőséget. [DP]

1. **Legénység vagy felszerelés cseréje**
	1. Versenyzők cseréje a versenyrendezőség előzetes írásos hozzájárulásával lehetséges.
	2. Sérült vagy elveszett felszerelések pótlása csak a versenyrendezőség írásos engedélyével lehetséges. A pótlás iránti kérelmeket az első ésszerű alkalommal kell benyújtani a bizottsághoz. [DP]
2. **Kísérőhajók**

Csapatvezetőknek, edzőknek és más támogató személyeknek az első rajtoló osztály előkészítő jelzésétől kezdve egészen addig, amíg minden hajó célba ért vagy kiállt, vagy a versenyrendezőség halasztást, általános visszahívást vagy érvénytelenítést jelzett, azokon a területeken kívül kell tartózkodni, ahol a hajók versenyeznek. Kivéve ez alól a mentési helyzetek. [DP]

1. **Hulladék elhelyezése**

Hulladék elhelyezhető a kísérő és a hivatalos hajók fedélzetén.

Jó szelet!